2018. gada 11. decembrī Rīkojums Nr. 658

Rīgā (prot. Nr. 59 50. §)

**Par apropriācijas pārdali**

1. Atbalstīt apropriācijas pārdali no Ekonomikas ministrijas budžeta apakšprogrammas 29.01.00 "Naftas produktu rezervju uzturēšana" uz Ekonomikas ministrijas budžeta apakšprogrammu 29.02.00 "Elektroenerģijas lietotāju atbalsts" 9 198 720 *euro* apmērā, lai kompensētu obligātā iepirkuma komponentes (OIK) vidējā līmeņa ierobežošanas izdevumus par 2017. gadu.

2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens